Lolland-Falsters Stifts-Tidende, 1840-08-23
Roeskildske Stænderforsamling. (Fortsættelse.) Nittende Møde. Præsidenten anmeldte følgende private Andragender: 84) Forligelsescommissair Thomsen. Klage fra forhenværende Skolelærer Christensen i Vensløv over at han har mistet sin Tjeneste, 85) Grosserer Hansen. En Skrivelse fra Aarhuus Byes Repræsentanter, hvormed de sende et Forslag fra 231 af Byens Borgere om at foranledige en Petition og Statsretlige Garantier. 86) Arvefæster Niels Hansen i Gjørsløv en Skrivelse, hvori han giver Oplysning om de Huse, der ere opbyggede paa hans under Universitets godset hørende Gaard; hvilken Skrivelse det vedtoges at lade henlægge i Læseværelset. Fremdeles anmeldte Præsidenten, at Comitee-Betænkninger vare indkomne over: 1) Assessor Algreen Ussings Forslag om et toaarigt Finantsbudgets Forelæggelse. 1) Udkast til en Placat angaaende en forhøiet Afgift til Odense Tugthuus. Til endelig Behandling foretoges Sagen angaaende Udkast til en Anordning, der forandrer og nærmere bestemmer Straffen for Brandstiftelse, hvilket Udkast ved Afstemningen med enkelte Modificationer eenstemmigen antoges af Forsamlingen med 57 St. Derpaa gik man over til det fra Assessor Algreen Ussing anmeldte Andragende fra Studentersamfundet angaaende Haandhævelsen af sammes formeentlige Rettigheder. For at Præsidenten, som Universitetets Deputerede desto friere kunde deeltage i Discussionerne over dette Andragende, anmodede han Vicepræsidenten om at overtage Præsidiet. Ved Afstemningen, hvori saavel Præsidenten som Prof. Clausen undsloge sig for at deeltage. blev det eenstemmigen med 52 Stemmer afgjort at der ikke skulde nedsættes nogen Comitee i Anledning af det omhandlede Andragende. Efterat Præsidenten igjen havde overtaget Præsidiet, foredrog Kammerr. Drewsen et af Justitsraad, Herredsf. With og ham i Forening indgivet Forslag betræffende Salget af offentlige Stiftelsers, Lehns og Stamhuses Bøndergods, der gaaer ud paa, at Forsamlingen i en Petition til Hs. Majestæt vilde andrage paa: 1) At der maatte udgaae en Lov, der hjemlede Bestyrerne af offentlige Stiftelser og Besidderne af Lehn= og Stamhuse Ret til at bortsælge deres Bøndergods, imod at en iforveien for hvert enkelt Gods bestemt fast Kjøbesum blev indestaaende i Gaardene, hvoraf Renten kunde svare til de Jndtægter, som nu haves af Bøndergodset, beregnet paa den ovenanførte Maade med Tillæg af noget Vist for fremtidige Forbedringer. 2) at slige Salg ingen Jndflydelse skulde have paa Godsernes og deres Besidderes saavel reele som blandede Rettigheder, navnligen med Hensyn til Jagten, hvilken Rettighed ved Salget maatte kunne reserveres. Den kongelige Commissarius bemærkede hertil. Et Forslag af lignende Jndhold med det nu forelagte, men som dog kun angik Lehns og Stamhuses Bøndergods, blev i 1836 fremsat i den jydske Forsamling, hvor det vandt bifald med 40 Stemmer mod 6, men ved den allernaadigste Bekjendtgjørelse til de jydske Stænder af 9de Mai 1838 blev der tilkjendegivet, at der ikke fandtes Anledning til at gaae ind herpaa. Sagen turde og have mange Betænkeligheder. Erfaringen har udentvivl tilstrækkelig lært, at det Salg, som hidtil har fundet Sted af offentlige Stiftelsers og Fideicommissers Gods, har været til betydelig Skade for vedkommende Stiftelser eller Fideicommisser, og det ligger i Sagens Natur, at nye Afhændelser let kunne have samme Virkning. Capitalerne kunne nemlig gaae tabte ved uheldige Conjuncturer, hvorved Sikkerheden formindskes, ligesom de og kunne komme til at staae i andet Forhold til Eiendommenes Værdi og Jndtægter, end det der fandt Sted, da Foranstaltningen blev iværksat. Tyvende Møde. Præsidenten anmeldte følgende private Andragender: 87) Prof. Clausen. Petition fra 110 Eiendomsbesiddere i det 10de Valgdistrict om at andrage for Kongen, hvilke Forandringer i det Bestaaende der kunde fremme Folkets Udvikling og danne Garanti for dets Rettigheder. 88) Kammerr. Drewsen, Andragende fra nogle Arvefæstere af Universitetsgodset angaaende Lettelse i deres Afgifter, 89) Præsidendenten. Forslag angaaende Stændernes Bibliothek og Archiv, samt Foranstaltninger med Hensyn til Stændertidenden. 90)